03/11/2022 | Administración LocalMunicipal
As Pontes de García Rodríguez
Persoal
Anuncio de convocatoria e bases para a constitución dunha lista de espera ou bolsa de traballo de profesores/as do Conservatorio Profesional de Música das Pontes de García Rodríguez

Mediante o Decreto núm.1434/2022, do 28 de outubro, a concelleira-delegada da Área de Recursos Humanos, Industria e Emprego convocou o proceso selectivo (concurso-oposición) para a constitución dunha lista de espera ou bolsa de traballo de profesores/as do Conservatorio Profesional de Música das Pontes de García Rodríguez nas distintas especialidades ou disciplinas e aprobou as bases que rexen no procedemento. A citada resolución ten a seguinte redacción: 1. As listas de espera de profesor/a do Conservatorio Profesional de Musica nas diversas disciplinas (especialidades) das que dispoñía esta entidade local para efectuar contratacións de carácter temporal perderon a súa vixencia polo transcurso do prazo sinalado nas bases que regularon os correspondentes procesos selectivos. Por iso, faise necesario acometer un proceso selectivo para dispoñer dunha nova lista de espera ou bolsa de traballo para afrontar as substitucións do profesorado do conservatorio nas diversas especialidades ou disciplinas 2. Á vista desas necesidades -postas de manifesto polo director do Conservatorio no seu informe de data 28/09/2022- a concelleira-delegada da Área de Benestar Social, Igualdade, Educación e Xuventude dispuxo, mediante providencia da súa autoridade que leva data do 30/09//2022, a iniciación do procedemento selectivo correspondente.4. No procedemento obra o texto das bases reguladoras do proceso selectivo, subscrito pola concelleira-delegada da Área de Recursos Humanos, Industria e Emprego en data 25/10/2022. As ditas bases establecen como sistema de selección o de concurso-oposición libre, con un exercicio obrigatorio e eliminatorio, ademais da proba de galego no caso de non acreditar o nivel Celga 4.5. En data 25/10/2022 o técnico de administración xeral (TAX) encargado da tramitación do procedemento emitiu un informe xurídico favorable.6. Pola súa vez, a Intervención emitiu o informe de fiscalización núm.514/2022, do 26 de outubro. FUNDAMENTOS LEGAIS O citado informe do funcionario TAX, que leva data do 25/10/2022, nos seus apartados I, II, III e IV, literalmente, di: “II. NORMATIVA DE APLICACIÓN No proceso selectivo serán de aplicación as seguintes normas, de rango legal e regulamentario: 1. Texto refundido da Lei do estatuto básico do empregado público, aprobado polo Real decreto lexislativo 5/2015, do 30 de outubro (TRLEBEP). 2. Lei 30/1984, do 2 de agosto, de medidas para a reforma da función pública (LMRFP). 3. Lei 2/2015, do 29 de abril, do emprego público de Galicia (LEPG). 4. Lei 7/1985, do 2 de abril, reguladora das bases do réxime local (LBRL). 5. Texto refundido das disposicións legais vixentes en materia de réxime local, aprobado polo Real decreto lexislativo 781/1986, do 18 de abril (TRRL). 6. Real decreto 896/1991, do 7 de xuño, polo que se establecen as regras básicas e programas mínimos a que debe axustarse o procedemento de selección dos funcionarios de administración local.7. Texto refundido da Lei do estatuto dos traballadores, aprobado polo Real decreto lexislativo 2/2015, do 23 de outubro (TRLET). 8. Lei 22/2021, do 28 de decembro, de orzamentos xerais do estado para 2022 (LOXE 2022). 9. Real decreto 2720/1998, do 18 de decembro, polo que se desenvolve o artigo 15 do estatuto dos traballadores en materia de contratos de duración determinada (RD 2720/1998). E, de forma supletoria: 7. Regulamento xeral de ingreso do persoal ao servizo da administración xeral do Estado e provisión de postos de traballo e promoción profesional dos funcionarios civís da administración xeral do Estado, aprobado polo Real decreto 364/1995, do 10 de marzo (RXIAE). 8. Decreto 95/1991, do 20 de marzo, polo que se aproba o Regulamento de selección de persoal da administración da Comunidade Autónoma de Galicia (RSPAG). 9. Real decreto 2271/2004, do 3 de decembro, polo que se regula o acceso ao emprego público e a provisión de postos de traballo de persoas con discapacidade.10. Orde PRE/1822/2006, do 9 de xuño, pola que se establecen criterios xerais para a adaptación de tempos adicionais nos procesos selectivos para o acceso ao emprego público de persoas con discapacidade (BOE núm.140, do 13/06/2006). 11. Lei 39/2015, do 1 de outubro, do procedemento administrativo común das administracións públicas (LPACAP). 12. Lei 40/2015, do 1 de outubro, de réxime xurídico do sector público (LRXSP). 13. Restantes normas e disposicións de aplicación. III. CONSIDERACIÓNS XURÍDICAS Primeira. O artigo 20. Catro da Lei 22/2021, do 28 de decembro, de orzamentos xerais do Estado para 2022 (LOXE 2022) permite a contratación de persoal temporal únicamente en casos excepcionais e para cubrir necesidades urxentes e inaprazables. No caso obxecto de informe resulta evidente a necesidade de dispor dunha lista de espera ou bolsa de traballo na categoría de profesor/a de Conservatorio de Música de cada unha das disciplinas ou materias de impartición. A acreditación da concorrencia dos requisitos establecidos na LOXE 2022, ou nas sucesivas leis de orzamentos, corresponderá efectuala cada vez que se pretenda unha contratación de persoal. Segunda. As corporacións locais están servidas por persoal de diferente vínculo: funcionariado de carreira (ou interino); persoal laboral (fixo, indefinido non fixo e temporal) e persoal eventual, tal e como dispoñen, entre outros, o artigo 89 da Lei 7/1985, de 2 de abril, reguladora das bases do réxime local (LRBRL); o artigo 8 e seguintes do texto refundido da Lei de estatuto básico do empregado público, aprobado polo Real decreto lexislativo 5/2015, do 30 de outubro (TRLEBEP) e os artigos 20 e seguintes da Lei 2/2015, do 29 de abril, do emprego público de Galicia ( LEPG). Terceira. Para a contratación de persoal laboral é preciso acudir á lexislación laboral, como ordena o artigo 7, primeira alínea, do EBEP. A regulación legal das modalidades contractuais está contida no texto refundido da Lei do estatuto dos traballadores, aprobado polo Real decreto lexislativo 2/2015, do 23 de outubro (TRLET). Pola súa vez, o Real decreto 2720/1998, do 18 de decembro, polo que se desenvolve a artigo 15 do estatuto dos traballadores en materia de contratos de duración determinada, regula con máis detalle e amplitude este tipo de contratos, sen prexuízo das modificacións introducidas no TRLET polo Real decreto-lei 32/2021, do 28 de decembro, de medidas urxentes para a reforma laboral, a garantía de estabilidade no emprego e a transformación do mercado de traballo. As bases establecen que a lista permanecerá en vigor até a aprobación dunha nova lista de espera resultante dunha convocatoria posterior que, nese caso, deixaría sen efecto a lista derivada do presente proceso selectivo. Non obstante, de non existir listas posteriores, a lista de espera resultante deste proceso selectivo caducará o 31/12/2025. O proceso selectivo regulado nas bases (concurso-oposición) cumpre co establecido no artigo 61 do TRLEBEP, e nos artigos 5, 205 e concordantes da LEPG. A tramitación da convocatoria (suficiencia do prazo de presentación de solicitudes, garantías do proceso selectivo, contidos das fases de concurso e de oposición) satisfai as esixencias legais e regulamentarias na materia, polo que se informa favorablemente. Cuarta. En virtude do disposto no artigo 21.1. letras g) e h), da Lei 7/1985, do 2 de abril, reguladora das bases do réxime local (LBRL), a competencia para a resolución no presente procedemento recae na persoa titular da Alcaldía. Porén, esa atribución, entre outras, foi delegada na concelleira-delegada da Área de Recursos Humanos, Industria e Emprego mediante o Decreto 993/2019, do 24 de xuño (BOP núm.121, do 28/06/2019). IV. CONCLUSIÓNS a) Infórmase favorablemente a convocatoria e as bases reguladoras para a constitución dunha lista de espera ou bolsa de traballo de profesor/a do Conservatorio Profesional de Música, en cada unha das disciplinas (instrumentos) de impartición, que obra no procedemento b) Correspóndelle á concelleira-delegada de Área ditar a oportuna resolución.“ O informe de fiscalización núm.514/2922, do 26 de outubro, da Intervención Municipal, establece a seguinte conclusión: “Emítese informe favorable condicionado ao cumprimento das condicións establecidas na normativa vixente e a propia contratación durante a vixencia do (sic) mesma.” Á vista dos antecedentes e fundamentos legais e regulamentarios descritos, a través do presente decreto, RESOLVO: “BASES DA CONVOCATORIA PARA A CONSTITUCIÓN DUNHA LISTA DE ESPERA OU BOLSA DE TRABALLO PARA A COBERTURA DAS NECESIDADES DE PERSOAL DOCENTE NO CONSERVATORIO PROFESIONAL DE MÚSICA DAS PONTES DE GARCÍA RODRÍGUEZ 1. OBXECTO DA CONVOCATORIA. O obxecto desta convocatoria é a selección das persoas aspirantes coas que constituír unha lista de espera ou bolsa de traballo coa categoría de profesor/a de conservatorio á que acudir para cubrir as necesidades de contratación laboral temporal (circunstancias da produción, substitución da persoa titular, substitución por vacante.) segundo as especialidades que se indican deseguido: – profesor/a de linguaxe musical – profesor/a de harmonía e piano complementario – profesor/a de percusión – profesor/a de guitarra – profesor/a de piano – profesor/a de frauta traveseira – profesor/a de clarinete – profesor/a de saxofón – profesor/a de vento-metal – profesor/a de violín – profesor/a de violonchelo 2. REQUISITOS DAS PERSOAS ASPIRANTES. Para poder participar no proceso selectivo, as persoas aspirantes terán de reunir os seguintes requisitos: a) Nacionalidade: ser español/a ou nacional doutro Estado da Unión Europea; estes/as últimos/as de acordo co disposto no artigo 57 do texto refundido da Lei do estatuto básico de empregado público, aprobado polo Real decreto lexislativo 5/2015, do 30 de outubro (TRLEBEP). Así mesmo as persoas estranxeiras con residencia legal en España poderán acceder ás Administracións Públicas, como persoal laboral, en igualdade de condicións que os españois e as españolas. b) Idade: ter cumpridos 16 anos de idade e non exceder a idade máxima de xubilación forzosa. c) Capacidade funcional: posuír as capacidades e aptitudes físicas e psíquicas que sexan necesarias para o desempeño das correspondentes funcións ou tarefas que son obxecto do contrato. d) Habilitación: non ter sido despedido/a, mediante expediente disciplinario, de ningunha Administración pública ou dos órganos constitucionais ou estatutarios das Comunidades Autónomas, nin atoparse en inhabilitación absoluta ou especial para o desempeño de empregos ou cargos públicos por resolución xudicial, cando se trate de acceder á mesma categoría profesional á cal se pertencía. Idéntico requisito seralles esixido aos/ás nacionais doutros Estados, se é o caso. e) Compatibilidade: non estar incurso/a en causas de incompatibilidade de conformidade co establecido na Lei 53/1984, do 26 de decembro, de incompatibilidades do persoal ao servizo das administracións públicas (LIPAP). f) Estar en posesión dalgunha das seguintes titulacións: (i) Título superior de música establecido no artigo 54 da Lei orgánica 2/2006, do 3 de maio, de educación, ou equivalente, na especialidade que se solicita. (ii) Título superior de música establecido no artigo 42.3 da Lei orgánica 1/1990, do 3 de outubro, de ordenación xeral do sistema educativo, ou equivalente, na especialidade que se solicita. (iii) Título de profesor/a de música, graos superior ou medio, do plan de estudos que regula o Decreto 2618/1966, do 10 de setembro, polo que se aproba o regulamento xeral dos conservatorios de música, na especialidade que se solicita. (iv) Título de profesor/a ou título profesional de música do plan de estudos que regula o Decreto do 15 de xuño de 1942, na especialidade que se solicita. Este requisito deberá acreditarse mediante documento oficial expedido polo organismo competente, ou en condicións de obtelo na data en que remate o prazo de presentación de instancias, ou outros superiores. No caso de titulacións obtidas no estranxeiro deberase estar en posesión (na mesma data do remate do prazo para presentar as instancias) da credencial que acredite a súa homologación. g) Carecer de antecedentes no Rexistro Central de delincuentes sexuais no momento de presentación de instancias. h) Estar en posesión do Celga 4 ou equivalente. De non acreditarse o coñecemento do galego por esta vía realizarase unha proba oral ou escrita de galego, de carácter obrigatorio e eliminatorio. Este exercicio será cualificado de apto/a ou non apto/a (artigo 51 da Lei 2/2015, do 29 de abril, do emprego público de Galicia). Os requisitos anteriores deberanse reunir con referencia ao último día do prazo de presentación de solicitudes. Será nulo o nomeamento ou contratación das persoas aspirantes que estean incursas en causas de incapacidade específica conforme á normativa vixente.3. PRESENTACIÓN DE SOLICITUDES As solicitudes serán dirixidas ao Rexistro Xeral do concello no prazo de dez (10) días hábiles, contados a partir do seguinte o da publicación do anuncio da convocatoria e das bases no BOP da Coruña. A convocatoria e as bases publicaranse tamén de forma íntegra no taboleiro de anuncios do concello (taboleiro electrónico: https://sede.aspontes.org/opencms/es/informacion/), sen prexuízo da súa publicación na páxina web municipal. As solicitudes presentaranse obrigatoriamente a través da sede electrónica do Concello das Pontes de García Rodríguez (https://sede.aspontes.org/opencms/gl/), ao abeiro do artigo 6.4. f) do Regulamento da administración electrónica municipal do Concello das Pontes de García Rodríguez (BOP núm.44, do 08/03/2021). No caso de incidencia técnica que imposibilite o funcionamento ordinario da devandita sede, e ata que se solucione o problema, o Concello poderá determinar unha ampliación de prazos non vencidos, debendo publicar na sede a incidencia acontecida e a ampliación concreta do prazo non vencido (art.32.4 da LPACAP). A solicitude xenérica para procedementos de persoal atópase no enlace https://sede.aspontes.org/opencms/es/procedimientosytramites/tramites/ConvocatoriadeseleciondepersonalNon se permite a presentación da solicitude de participación de maneira presencial (no concello, nas oficinas de Correos, a través do sistema SIR de calquera administración…). De efectuarse a través deses medios a solicitude non será admitida. A documentación a presentar dentro do prazo de presentación de solicitudes é a seguinte: - Escrito segundo o modelo do Anexo II, que se porá ao dispor das persoas interesadas na páxina web e no Rexistro Municipal, no que se solicita participar no proceso selectivo e ademais se consignen os datos persoais, se especifique a que especialidade ou especialidades se presenta, se faga constar que se cumpren todos os requisitos para participar esixidos na base núm.2 e se relacionen os méritos a ter en conta na fase de concurso, de ser o caso. Alternativamente, poderase utilizar o modelo de solicitude xenérico. - DNI ou documento de identificación de estranxeiro/a, por ambas as dúas caras. - Titulación académica esixida, por ambas as dúas caras. - Documentación xustificativa dos méritos que se valoran na convocatoria na forma que figura no baremo. - Certificado de Delitos de Natureza Sexual negativo expedido polo Ministerio de Xustiza. - Documento xustificativo de estar en posesión do nivel de coñecemento do galego (Celga 4) ou equivalente debidamente homologado polo órgano competente en materia de Política Lingüística da Consellería de Cultura, Educación, Formación Profesional e Universidades da Xunta de Galicia, para os efectos da exención da proba de galego, se dispón del. A presentación da solicitude supón a aceptación e acatamento de todas e cada unha das bases desta convocatoria, así como o consentimento do/a solicitante para o tratamento dos seus datos persoais coa finalidade de levar a cabo o proceso selectivo e a xestión da lista de espera. Así mesmo, os/as solicitantes prestan o seu consentimento para que os seus datos persoais sexan comunicados mediante a súa exposición no taboleiro de anuncios electrónico (https://sede.aspontes.org/opencms/es/informacion/) e na páxina web do concello para todo o relacionado con este proceso selectivo. Rematado o prazo de presentación de solicitudes, a concelleira-delegada da Área de Recursos Humanos, Industria e Emprego ditará resolución, que se publicará no taboleiro de anuncios do concello (taboleiro electrónico: https://sede.aspontes.org/opencms/es/informacion/), e na páxina web municipal, declarando aprobada a lista provisional de admitidos/as e excluídos/as, con indicación, se é o caso, das causas de exclusión e outorgando o prazo improrrogable de dez (10) días hábiles seguintes á publicación da dita resolución, para presentar as reclamacións oportunas ou emenda de defectos, nos termos da LPACAP. As persoas aspirantes que, dentro do prazo sinalado non emenden a súa exclusión, xustificando o seu dereito a seren incluídas na relación de persoas admitidas, serán consideradas definitivamente excluídas. Na resolución indicaranse as persas aspirantes que están exentas da proba de galego, por teren achegado o Celga 4 ou equivalente. As que non o achegaron poderán facelo no período de reclamacións. Transcorrido o prazo de emenda de defectos, a concelleira-delegada da Área declarará aprobada a lista definitiva de persoas admitidas e excluídas, que se publicará no taboleiro de edictos do concello (taboleiro electrónico: https://sede.aspontes.org/opencms/es/informacion/) e na páxina web municipal. Na citada resolución fixarase o lugar, data e hora de realización do exercicio da fase de oposición. Tamén se designará o Tribunal que cualifique o proceso, nos termos especificados na base seguinte. A publicación desta resolución no taboleiro electrónico e na páxina web iniciará o cómputo dos prazos para os efectos de posibles impugnacións ou recursos. Agás a convocatoria e as bases, que se publicarán no BOP, no taboleiro electrónico, e na páxina web municipal os sucesivos actos e comunicacións que se deriven da celebración deste proceso selectivo faranse públicos a través do taboleiro de anuncios (taboleiro electrónico: https://sede.aspontes.org/opencms/es/informacion/) e da páxina web municipal.4. TRIBUNAL Estará formado polo persoal que oportunamente se designe mediante resolución da concelleira-delegada da Área de Recursos Humanos, Industria e Emprego. A súa composición será: un presidente/a, un secretario/a (funcionario/a de carreira) e tres vogalías, coas respectivas persoas suplentes, respectando en todo caso a paridade home/muller e as normas establecidas no TRLEBEP. Todas as persoas que integren o órgano de selección -titulares e suplentes- pertencerán a un subgrupo de clasificación profesional de titulación igual ou superior ao esixido para o acceso á categoría convocada. Na súa designación teranse en conta as garantías de imparcialidade e profesionalidade das persoas nomeadas. En ningún caso poderá formar parte do órgano de selección: a) O persoal de elección ou de designación política. b) O persoal funcionario interino, laboral temporal, ou laboral indefinido non fixo. c) O persoal eventual. d) As persoas que nos cinco anos anteriores á publicación da convocatoria realizasen tarefas de preparación de aspirantes a probas selectivas ou colaborasen durante ese período con centros de preparación de opositores. As persoas integrantes do Tribunal deberán absterse de formar parte del cando concorran as circunstancias previstas no artigo 23 da Lei 40/2015, do 1 de outubro, de réxime xurídico do sector público (LRXSP) notificándoo á autoridade convocante, ou cando realizaran tarefas de preparación a probas selectivas nos cinco anos anteriores á publicación desta convocatoria. As persoas aspirantes poderán recusalos/as de acordo co artigo 24 da mencionada lei. O concello poderá esixir das persoas integrantes do tribunal declaración expresa de non acharse incursas nas circunstancias establecidas no citado artigo 23 da Lei 40/2105, do 1 de outubro, de réxime xurídico do sector público. Todas as persoas integrantes do Tribunal terán voz e voto nas deliberacións do mesmo. O tribunal non poderá constituírse, nin actuar, sen a presenza, cando menos, de tres das súas persoas integrantes, titulares ou suplentes, debendo estar presentes, en todo caso, as persoas que desempeñen a presidencia e a secretaría do órgano. De todas as sesións que teñan lugar a persoa que ocupe a secretaría redactará a correspondente acta. O tribunal resolverá todas as dúbidas que xurdan en aplicación das presentes normas así como nos casos non previstos polas mesmas. O tribunal poderá dispoñer a incorporación ós seus traballos de persoas asesoras, con voz e sen voto, para as probas en que así o estimen necesario ou conveniente. En particular, poderá designarse como persoal asesor aos profesores do Conservatorio Municipal, así como persoal asesor para a proba de coñecemento do galego (de ter que realizarse). Este persoal será designado pola concelleira-delegada, ben con ocasión da designación do tribunal, ben posteriormente.5. DESENVOLVEMENTO DO PROCESO SELECTIVO O sistema se selección será o de concurso-oposición. A fase de concurso será posterior á de oposición. Só accederán á fase de concurso as persoas candidatas que superen o exercicio da fase de oposición e a proba de galego, de ser o caso. A data, hora e lugar de realización dos exercicios serán anunciados oportunamente no taboleiro de anuncios do concello (taboleiro electrónico: https://sede.aspontes.org/opencms/es/informacion/) e na páxina web, en consonancia co sinalado nas bases precedentes, polo que as persoas aspirantes non serán citadas expresamente para a súa realización. As persoas aspirantes poderán realizar o exercicios -agás a proba de galego-, á súa elección en calquera das linguas oficiais de Galicia. As persoas aspirantes que comparezan terán que presentarse para a realización das probas ou exercicios provistas do orixinal do DNI, pasaporte ou documento de identificación equivalente e acreditativo da súa identidade e nacionalidade, así como dos medios materiais esixidos para a práctica dos exercicios da convocatoria. Para o exercicio de oposición sobre coñecementos, no caso de non contar co/s instrumento/s e/ou materiais necesarios, deberá especificar na instancia esta circunstancia para que o concello llo poida facilitar de acordo coas súas dispoñibilidades. En calquera momento do proceso selectivo o órgano de selección poderá requirir as persoas aspirantes para que acrediten a súa identidade. Se en calquera momento do proceso selectivo chegara a coñecemento do Tribunal que algunha das persoas aspirantes non cumpre todos os requisitos esixidos pola presente convocatoria, previa audiencia do/a interesada/o, deberá propoñer a súa exclusión á concelleira-delegada competente, indicando as inexactitudes ou falsidades formuladas polo/a aspirante na solicitude de admisión a estas probas selectivas, para os efectos procedentes. O Tribunal adoptará as medidas necesarias para garantir, sempre que sexa posible, que os exercicios sexan corrixidos sen que se coñeza a identidade das persoas aspirantes. Os exercicios terán lugar a porta pechada sen outra asistencia que a dos membros do tribunal e, de ser o caso, do persoal colaborador e/ou asesor. Esta fase consistirá na realización de dous (2) exercicios de carácter obrigatorio e eliminatorio; Consistirá na presentación dunha unidade didáctica da especialidade á que se opte aplicado ao conservatorio. As persoas aspirantes que opten a varias especialidades deberán presentar unidades didácticas independentes. Consistirá na exposición durante un tempo máximo de 15 minutos da unidade mostrando as técnicas de traballo e os materiais precisos para impartir as ensinanzas propias da especialidade á que se opta. O/a aspirante deberá achegar 3 copias da súa unidade ao Tribunal, no mesmo momento no que se vaia iniciar a súa defensa. A unidade deberá aportar obxectivos, contidos, metodoloxía e sistema de avaliación. Para este exercicio, no caso de non contar co/s instrumento/s e/ou os materiais necesarios, a persoa aspirante deberá especificar esta circunstancia na instancia presentada no momento de presentación de solicitudes, para que o concello llo proporcione sempre e cando o material solicitado estea dispoñible no conservatorio municipal. A puntuación será de 0 a 8 puntos e deberase acadar un mínimo de 4 puntos para aprobar. Valorarase a calidade da unidade e a capacidade dos/as aspirantes para explicar e facer chegar os contidos da mesma. O Tribunal poderá facer preguntas aclaratorias sobre o contido da unidade didáctica achegada. As persoas que teñan superado o exercicio da fase de oposición, en aplicación do previsto no artigo 51.2 da Lei 2/2015, do 29 de abril, do emprego público de Galicia, respecto da acreditación do galego, que non tiveran acreditado o coñecemento da lingua galega (CELGA 4 ou equivalente) terán que efectuar unha proba de galego, que consistirá na tradución sen dicionario dun texto proposto previamente polo tribunal, tradución directa ou inversa, nun tempo máximo de trinta minutos, ou nun exercicio oral. Este exercicio será cualificado de apto/a ou non apto/a. Serán eliminadas as persoas aspirantes que non acaden a puntuación de apto/a. Tales persoas non accederán a fase de concurso. Quedarán exentas da realización desta proba aquelas persoas que acrediten, coa presentación de solicitudes, estar en posesión do CELGA 4 ou equivalente. Os actos e comunicacións que se deriven da celebración deste proceso selectivo faranse públicos a través do taboleiro de anuncios (taboleiro electrónico: https://sede.aspontes.org/opencms/es/informacion/), inseríndose tamén na páxina web desta administración. Os/as aspirantes poderán presentar reclamacións ante o Tribunal de selección cada vez que finalice unha valoración ou proba e esta sexa publicada no taboleiro de anuncios electrónico. Esta circunstancia farase constar no anuncio de publicación correspondente. En todos os casos, para a presentación de reclamacións, disporase dun prazo de dous días hábiles contados a partir do día seguinte ao da publicación. Esta fase non é eliminatoria. A data límite a ter en conta para valorar os méritos das persoas aspirantes é a do último día de presentación de solicitudes Baremo de méritos A. Servizos prestados no ensino da música como profesor:  Traballo en conservatorios de música: 0,08 puntos por mes, ata un máximo de 2 puntos.  Traballo en escolas de música: 0,04 puntos por mes, ata un máximo de 1 punto. Os servizos prestados en xornada inferiores a tempo completo valoraranse de forma proporcional, ao igual que os períodos inferiores ao mes. B. Cursos, cursiños, xornadas na área da ensinanza musical e afíns.  Computaranse os diplomas de cursos, cursiños, xornadas, etc. que estean expedidos pola Administración, a razón de 0,01 puntos por hora, ata un máximo de 1,5 puntos.  Computaranse os diplomas de cursos, cursiños, xornadas, etc. que estean expedidos por entidades privadas, a razón de 0,005 puntos por hora, ata un máximo de 0,5 puntos. C. Formación complementaria  Computaranse as titulacións superiores, másters e pos-graos noutras especialidades (ex. pedagoxía, didáctica), a razón de 0,5 puntos por cada titulación, ata un máximo de 1 punto. A experiencia profesional deberá acreditarse exclusivamente a través do contrato de traballo en que conste a categoría ou natureza do desempeño, con expresión da xornada de traballo e a duración do contrato. Xuntarase informe de vida laboral. No caso dos servizos prestados nas administracións públicas a documentación anterior pode ser substituída por unha certificación que inclúa todos os extremos necesarios para a correcta avaliación. Só se terán en conta os méritos que se acrediten documentalmente dentro do prazo de presentación de instancias, así como os méritos alegados dentro deste prazo que fosen xustificados con posterioridade, sempre que esta xustificación posterior se presente na sede electrónica do Rexistro deste Concello con anterioridade á aprobación da listaxe definitiva de aspirantes admitidos/as ou excluídos/as.6. RESULTADOS DA SELECCIÓN O resultado final virá determinado pola suma da fase oposición e máis a de concurso, entre as persoas aspirantes que teñan superado o exercicio da fase de oposición así como a proba de coñecemento do galego, de ser o caso. No suposto de empate nas puntuacións finais de dous/dúas ou máis aspirantes do proceso selectivo, establécese a seguinte orde de prioridade: 1º - A nota máis alta na fase de oposición.2º - A nota máis alta na experiencia por servizos prestados na fase de concurso. De manterse o empate, resolverase a favor do/a aspirante que acadase maior puntuación no apartado de formación (cursos, cursiños, xornadas na área da ensinanza musical e afíns). De persistir o empate, este resolverase mediante sorteo que se realizará en presenza dos/as interesados/as. O Tribunal proporá unha lista de espera por especialidades e por orde decrecente de puntuación O Tribunal publicará no taboleiro electrónico e na web do concello, no mesmo día en que se acorde, de ser posible; e de non selo nos días inmediatos seguintes, a relación de puntuacións outorgadas e elevará á concelleira-delegada competente a correspondente proposta de lista de espera ou bolsa de traballo.7. LISTA DE ESPERA 1. Os/as aspirantes serán propostos/as polo Tribunal, por especialidades e por orde decrecente de puntuación, para a creación dunha lista de reserva ou espera. A lista de espera publicarase no taboleiro electrónico e na páxina web. É condición inescusable para a pertenza á devandita lista o mantemento durante a vixencia desta dos requisitos relacionados na base número 2.2. O chamamento dos/as aspirantes que figuren na lista de substitución, utilizarase cando por razóns expresamente xustificadas de necesidade e urxencia, sexa necesaria a contratación laboral temporal en calquera das modalidades existentes. Os chamamentos dos/as aspirantes efectuaranse pola orde na que estes/as figuran na lista de espera. No caso de esgotarse algunha lista por especialidade, acudirase discrecionalmente ao resto de especialidades. Os chamamentos efectuaranse mediante chamada telefónica e/ou correo electrónico. Realizaranse un máximo de tres chamadas entre as 8:00 e as 15:00 horas, mediando entre elas un mínimo de dúas horas e o envío dun correo electrónico, de ser posible e necesario. Se non se tivera resposta en ningunha das tres chamadas nin ao correo electrónico, considerarase realizado o chamamento. A realización dos chamamentos na forma indicada, requirirá que os/as aspirantes teñan facilitado nas súas solicitudes de participación no proceso, ou en comunicación posterior presentada no rexistro municipal, os datos correctos necesarios (número/os de teléfono e dirección de correo electrónico). Para estes efectos, as persoas aspirantes deberán manter actualizados os datos relativos ao teléfono de contacto e correo electrónico, debendo comunicar ao concello calquera modificación dos mesmos.3. A aceptación da oferta efectuarase mediante chamada telefónica ao Servizo de Persoal do Concello das Pontes de García Rodríguez, antes das 14:00 horas do primeiro día hábil seguinte ao do chamamento. Transcorrido o dito prazo sen que se produza a aceptación, entenderase rexeitada. O/a funcionario/a que os realice, fará constar mediante dilixencia a realización e o resultado obtido dos chamamentos efectuados e do correo electrónico enviado. Os/as integrantes da lista serán movidos/as ao final da lista polos seguintes motivos:  Non aceptar, ou non responder dentro do prazo fixado, tras a realización dunha oferta.  Non presentar, dentro do prazo fixado tras a aceptación dunha oferta, a documentación requirida para a contratación laboral, ou se da mesma se deducise que carece dalgún dos requisitos esixidos.  Renunciar á continuidade no desempeño dun posto de traballo, ou ter sido separado do servizo por sanción disciplinaria, unha vez que foi contratado/a.  No caso de renuncia, falecemento, falta de xustificación dos requisitos para o nomeamento, incapacidade absoluta sobrevida, ou outros supostos nos que a persoa aspirante aprobada non chegue a formalizar o contrato será substituída pola seguinte seguindo a orde de prelación da lista de espera. Consideraranse como causas xustificadas para a renuncia ao chamamento, as seguintes: a) Ser beneficiario/a dunha prestación recoñecida pola Seguridade Social (maternidade, paternidade, risco durante o embarazo, etc.). b) Atoparse en situación de incapacidade médica que impida de xeito temporal o desenvolvemento das tarefas propias do posto de traballo. c) Estar prestando servizos ao concello noutra praza ou posto de traballo. En calquera destes casos conservarase o posto na lista, sen prexuízo do chamamento, nese momento, á seguinte persoa na lista.4. Baixa definitiva Daranse de baixa definitiva da lista a aquelas persoas que:  Voluntariamente se así o solicitan mediante escrito presentado no concello, dirixido á concelleira delegada competente en materia de persoal.  Se a persoa non reúne os requisitos esixidos na convocatoria, sen prexuízo das responsabilidades en que puidera incorrer por falsidade.  Falezan, sexan incapacitadas permanentemente, cumpran a idade regulamentaria de xubilación, ou queden inhabilitadas definitivamente para o desenvolvemento de responsabilidades e funcións públicas. No caso de que existiran varias necesidades simultáneas de cobertura temporal do posto, susceptibles de cubrir coa presente bolsa de emprego, a orde de provisión realizarase por orde de lista, de tal xeito que á primeira persoa clasificada daráselle a escoller entre as diferentes ofertas de contratación temporal para que elixa a que desexe cubrir, e así sucesivamente, pola orde que ocupasen as persoas aspirantes na bolsa de emprego. No suposto de que sexa necesario cubrir unha vacante daráselle a opción de escoller á persoa que, se é o caso, estea a desempeñar un posto con carácter temporal, e de haber máis dunha á que mellor lugar ocupe na lista actualizada. No caso de que cando se produza a necesidade de cubrir unha vacante non estea vixente ningún contrato temporal, chamarase á persoa integrante da lista que corresponda como se dun contrato de menor duración se tratase. Vixencia da lista As listas de espera resultantes deste proceso selectivo permanecerán en vigor ata a aprobación dunha nova lista de espera resultante dunha convocatoria posterior que, nese caso, anulará a lista derivada do presente proceso. Todo iso, sen prexuízo da posibilidade establecida na disposición adicional cuarta da Lei 20/2021, do 28 de decembro, de medidas urxentes para a redución da temporalidade no emprego público. Non obstante, de non existir listas posteriores, a lista de espera resultante deste proceso selectivo caducará o día 31/12/2025. En todo caso, a existencia da lista non implica a obriga para o concello de contratar se non o considera necesario.8. PROPOSTA DE CONTRATACIÓN A persoa aspirante a contratar será requirida para que no prazo máximo de cinco días hábiles, contados desde o seguinte ao requirimento realizado para o efecto, presente a seguinte documentación acreditativa de que cumpre os requisitos esixidos na base 2: 1. Certificado ou informe médico acreditativo de posuír a capacidade funcional para o desempeño das tarefas habituais da praza á que se aspira.2. Declaración responsable de non ter sido separado/a mediante expediente disciplinario do servizo de calquera das administracións públicas ou dos órganos constitucionais ou estatutarios das comunidades autónomas, nin atoparse en inhabilitación absoluta ou especial para empregos ou cargos públicos por resolución xudicial.3. Declaración xurada de non atoparse incurso/a en ningunha causa de incapacidade e incompatibilidade de conformidade coa lexislación vixente (artigo 13 do Real decreto 598/1985, do 30 de abril, sobre incompatibilidades) e referido ao momento da súa toma de posesión.4. Tarxeta da Seguridade Social (no caso de estar de alta) ou declaración de non estar de alta.5. Acreditación documental da conta bancaria na que se ingresarán as retribucións. Se dentro do prazo indicado (agás nos casos de forza maior, debidamente motivados e que deberán ser apreciados e estimados, potestativamente, pola concelleira-delegada competente), a persoa aspirante non presentara a documentación requirida, ou da mesma se deducira que non reúne os requisitos esixidos, non poderá ser contratada como persoal laboral temporal e quedarán anuladas todas as súas actuacións, sen prexuízo das responsabilidades en que puidera incorrer por falsidade; neste caso, efectuarse un novo chamamento á persoa aspirante que corresponda por orde de puntuación. Cumpridos os anteriores requisitos, a concelleira-delegada competente procederá á contratación.9. PROTECCIÓN DE DATOS DE CARÁCTER PERSOAL De conformidade co disposto na Lei orgánica 3/2018, do 5 de decembro, de protección de datos persoais e garantía dos dereitos dixitais, infórmase que os datos facilitados serán tratados polo concello coa finalidade de atender ao desenvolvemento do proceso selectivo e posterior xestión da lista de espera. Os ditos datos serán tratados de maneira confidencial e só poderán ser cedidos nos casos contemplados na lei. Fáiselles saber ás persoas aspirantes que poderán exercer os seus dereitos de acceso, rectificación, supresión, oposición, limitación ao tratamento e portabilidade dos seus datos dirixíndose ao Concello das Pontes de García Rodríguez a través da sede electrónica municipal (https://sede.aspontes.org/opencms/es/) ou a través do correo electrónico lopd@aspontes. org.10. NORMAS FINAIS. RECLAMACIÓNS E RECURSOS Para todo o non previsto nestas bases, ou naquilo que as contradigan, será de aplicación supletoria o establecido na Lei 7/1985, do 2 de abril, reguladora das bases do réxime local; na Lei 5/1997, do 22 de xullo, de administración local de Galicia; na Lei 2/2015, do 29 de abril, do emprego público de Galicia; no texto refundido da Lei do estatuto básico do empregado público, aprobado polo Real decreto lexislativo 5/2015, do 30 de outubro; no Real decreto 896/1991, do 7 de xuño; no Real decreto 364/1995, do 10 de marzo e demais lexislación vixente que sexa de aplicación. Mediante resolución da Concellaría Delegada competente poderanse ditar as normas e instrucións precisas para o desenvolvemento do proceso selectivo que poidan resultar necesarias por motivos de prevención e saúde pública derivados da pandemia da COVID-19. Contra estas bases e a súa convocatoria poderá interpoñerse, con carácter potestativo, recurso de reposición ante a concellaría que as tivera aprobado, no prazo dun mes, contado dende o día seguinte ao da súa publicación no Boletín Oficial da Provincia da Coruña; ou ben recurso contencioso-administrativo, no prazo de dous meses, contados dende o seguinte ao da súa publicación no indicado boletín, ante o Xulgado do Contencioso-administrativo núm.1 de Ferrol, de conformidade co disposto na Lei 39/2015, do 1 de outubro e na Lei 29/1998, do 13 de xullo, reguladora da xurisdición contencioso-administrativa, significándolle que no caso de interpoñer recurso de reposición, non poderá interpoñer o recurso contencioso-administrativo ata que aquel sexa resolto expresamente ou se produza a súa desestimación por silencio administrativo. Así mesmo, a Administración poderá, no seu caso, proceder á revisión das resolucións do Tribunal, conforme ao previsto na Lei 39/2015, do 1 de outubro. Contra os acordos adoptados polo Tribunal de Selección poderá interpoñerse o recurso de alzada no prazo dun mes contado a partir do día seguinte á notificación do acto ou acordo do Tribunal de Selección. O recurso poderá interpoñerse ante o órgano que ditou o acto ou ante o órgano competente para resolvelo. O prazo máximo para ditar resolución e notificar a mesma será de tres meses. Sen prexuízo do establecido no parágrafo anterior, as solicitudes de revisión de exame que poidan presentarse polos/as aspirantes serán consideradas como solicitudes de acceso ao expediente ao abeiro do previsto no artigo 53.1. a) da Lei 39/2015, do 1 de outubro, sendo a única obriga para o Tribunal de selección a de expoñer os criterios técnicos xerais que se tiveron en conta para a obtención da puntuación. SOLICITUDE PARA PARTICIPAR NAS PROBAS SELECTIVAS PARA LISTA DE ESPERA OU BOLSA DE TRABALLO DE PROFESOR/A DE CONSERVATORIO (PERSOAL LABORAL TEMPORAL) I.- DATOS DA PRAZA/CATEGORÍA: DENOMINACIÓN: PROFESOR/A DE CONSERVATORIO. PUBLICACIÓN CONVOCATORIA: BOP. ESPECIALIDADE/S Á/S QUE OPTA:. II.- DATOS PERSOAIS D./a., con DNI número., teléfono.… correo electrónico ………………………………………… e domicilio para os efectos de notificacións en., CP:. 1º) Que reúno todos e cada un dos requisitos esixidos na convocatoria, cuxas bases acepto. (Base núm.2) 2º) Achego copia do título esixido e do DNI (de presentación obrigatoria) 3º) Achego os documentos acreditativos dos méritos (poñer SI ou NON):. 4º) Achego documento acreditativo de posuír o CELGA 4 ou equivalente (poñer SI ou NON):. 5º) Manifesto que me foi recoñecida unha discapacidade, polo que solicito a adaptación que se achega polos motivos que se expresan (En folio á parte especificaranse os motivos da discapacidade e as adaptacións que solicita, cando proceda). (Poñer SI ou NON):. 6º) Que me comprometo, no caso de ser chamado/a e dentro do prazo sinalado nas bases da convocatoria, a presentar os documentos relacionados nas mesmas e subscribir o contrato. - Ser admitido/a á convocatoria citada, a fin de participar nas probas de selección correspondentes. - De ser admitido/a, solicito que o concello, sempre que dispoña do/s mesmo/s, me facilite o/s seguinte/s instrumento/s - material/ais para realizar o exercicio de oposición:. As Pontes de García Rodríguez,. de. de 2022 (Asdo) O concello infórmalle que os datos de carácter persoal que se lle requiren neste modelo ou impreso de solicitude serán tratados por esta entidade local co obxecto da tramitación do proceso selectivo e a xestión da lista de espera ou bolsa de traballo resultante. A licitude do tratamento está baseada no artigo 6.1. e) do Regulamento (UE) 2016/679 do Parlamento Europeo e do Consello do 27 de abril de 2016 (no sucesivo, Regulamento xeral de protección de datos; en siglas RXPD): tratamento necesario para o cumprimento dunha unha misión realizada en interese público ou no exercicio de poderes públicos conferidos ao responsable do tratamento. Non están previstas comunicacións de datos a terceiros agás obrigación legal, nin están previstas transferencias a terceiros países ou organizacións internacionais. Os datos serán conservados durante o tempo necesario para cumprir coa finalidade para a que se solicitaron e para determinar as posibles responsabilidades que se puidesen derivar da devandita finalidade e do tratamento dos datos. Poderá exercitar os dereitos de acceso, rectificación, supresión, oposición, así como limitación e portabilidade, cando procedan, ante o Concello das Pontes de García Rodríguez, Parque Municipal, s/n, C. P. 15320 – As Pontes de García Rodríguez – A Coruña, indicando no asunto: Ref. Protección de datos ou a través da sede electrónica https://sede.aspontes.org/opencms/es/. SR. ALCALDE-PRESIDENTE DO CONCELLO DAS PONTES DE GARCÍA RODRÍGUEZ” As Pontes de García Rodríguez, 28 de outubro de 2022 A concelleira-delegada da Área de Recursos Humanos, Industria e Emprego Ivan Salvador El Khassal Arrahaoui